**Akmenės rajono jaunimo ir suaugusiųjų švietimo centras ieško karjeros specialisto**

**Pareigybės lygis** – A

**Darbdavio siūlomas atlyginimas:** Darbo užmokestis nustatomas vadovaujantis Valstybės ir savivaldybių įstaigų darbuotojų darbo apmokėjimo įstatymu, atsižvelgiant į darbo stažą ir turimą kvalifikaciją.

**Darbo vieta:** Naujoji Akmenė, Kruopiai

**Darbo sutartis** –terminuota; pradėti dirbti iš karto.

**Laisvų darbo vietų skaičius** – 1.

**Darbo laikas:** 36 val. per savaitę.

**Pretendentų atrankos būdas** – pokalbis.

**Darbo pobūdis, pareigybės aprašymas:**

Pareigybės paskirtis – planuoti ir teikti ugdymo karjerai, profesinio informavimo ir profesinio konsultavimo paslaugas, teikti asmenines ir grupines konsultacijas karjeros klausimais 1-12 klasių mokiniams. Pasitelkiant informacines sistemas bei pažintinius vizitus, renginius, ekskursijas, susitikimus organizuoti profesinio informavimo bei veiklinimo veiklas. Pagal poreikį organizuoti individualias konsultacijos tėvams/globėjams.

**Karjeros specialistas turi:**

1. padėti mokiniams ugdytis karjeros kompetencijas, būtinas sėkmingam mokymosi krypties, profesijos ar darbinės veiklos pasirinkimui, perėjimui iš mokymo aplinkos į darbinę aplinką, tolesnei profesinei raidai bei mokymuisi visą gyvenimą;
2. bendradarbiauti su mokiniais, jų tėvais (globėjais/rūpintojais), mokytojais ir socialiniais partneriais;
3. turėti motyvaciją mokytis, bendradarbiauti su kolegijomis, universitetais bei kitomis profesinės veiklos įstaigomis.

**Pretendentų kvalifikaciniai reikalavimai:**

1. Išsilavinimas: aukštasis, bakalauro arba profesinis kvalifikacinis laipsnis; pedagogo kvalifikacija.
2. Darbo patirtis: panašaus pobūdžio darbo patirtis būtų privalumas.

**Papildomi sugebėjimai pretendentui:**

1. būti susipažinęs su profesinį orientavimą reglamentuojančiais teisės aktais;
2. gebėti naudotis įvairiomis karjeros valdymo informacinėmis sistemomis ir šiuolaikinėmis informacinėmis komunikacinėmis technologijomis ir elektroninėmis priemonėmis, susijusiomis su karjeros valdymo paslaugų teikimu, bei parinkti tinkamas informacines priemones ir šaltinius pagal paslaugos gavėjo poreikius;
3. gebėti tinkamai nustatyti profesinio orientavimo paslaugų gavėjų poreikius savo įstaigoje;
4. gebėti analizuoti ir tvarkyti duomenis ir informaciją apie teikiamas profesinio orientavimo paslaugas.
5. geri komunikaciniai įgūdžiai, gebėjimas bendrauti, bendradarbiauti ir konstruktyviai spręsti problemas.

**Reikalingi pateikti dokumentai:**

1. Prašymą leisti dalyvauti atrankoje.
2. Kvalifikaciją patvirtinančių dokumentų kopijas.
3. Gyvenimo aprašymą (CV).
4. Pažymą apie turimą karjeros specialisto darbo stažą (privaloma jei tokį stažą turite).

**Dokumentus pateikti el. paštu**: rastine@jsscakmene.lt. arba atvykus į Akmenės rajono jaunimo ir suaugusiųjų švietimo centrą.

**Pretendentai bus informuojami asmeniškai ir kviečiami pokalbiui** adresu: Akmenės rajono jaunimo ir suaugusiųjų švietimo centras, Vytauto g. 3, Naujoji Akmenė

**Telefonas pasiteirauti** 8 612 48843 (direktorė Ramutė Bužinskienė)